*7.pielikums*

*līgumam par sekundārās ambulatorās*

*veselības aprūpes pakalpojumu sniegšanu un apmaksu*

**Mākslīgo maisījumu un mākslīgo papildu ēdināšanas maisījumu zīdaiņiem**

**izsniegšanas noteikumi**

1. IZPILDĪTĀJS Līguma ietvaros un saskaņā ar DIENESTA centralizēti veiktā iepirkuma „Mākslīgie maisījumi zīdaiņiem un mākslīgie papildu ēdināšanas maisījumi bērniem līdz gada vecumam, kuri dzimuši HIV inficētām mātēm” (turpmāk - Iepirkums) rezultātiem ir tiesīgs nozīmēt zīdaiņu HIV inficētām mātēm mākslīgos maisījumus un mākslīgos papildu ēdināšanas maisījumus (turpmāk – Mākslīgais maisījums).
2. IZPILDĪTĀJAM ir pienākums nozīmēt zīdaiņu HIV inficētai mātei Mākslīgo maisījumu saskaņā ar zīdaiņa medicīniskām indikācijām, piemērojot atbilstošu Mākslīgo maisījumu saskaņā ar Iepirkuma rezultātiem un atbilstoši šim pielikumam.
3. Mākslīgā maisījuma apmaksai paredzētā kopējā summa ir **EUR \_\_\_\_\_** šādām ārstniecības iestādēm – SIA „Rīgas Austrumu klīniskā universitātes slimnīca” stacionārs „Latvijas Infektoloģijas centrs”, SIA „Rīgas Dzemdību nams” un valsts SIA „Paula Stradiņa klīniskā universitātes slimnīca”. DIENESTS kontrolē minētās summas izlietojumu un brīdina IZPILDĪTĀJU par tās sasniegšanu. DIENESTAM ir tiesības neapmaksāt IZPILDĪTĀJA nozīmēto Mākslīgo maisījumu, ja ir pārsniegta apmaksai paredzētā kopējā summa.
4. IZPILDĪTĀJS katra mēneša 16.-20.datumā elektroniski informē DIENESTU (e-pasta adrese: zidaini@vmnvd.gov.lv) un Mākslīgā maisījuma piegādātāju **SIA “GERMAN PRODUCTS BALTICS”** (turpmāk – Piegādātājs) (e-pasta adrese: pasutijumi@gpbaltics.lv) par Mākslīgā maisījuma piegādes nepieciešamību IZPILDĪTĀJAM, norādot IZPILDĪTĀJA pārstāvja vārdu, uzvārdu, piegādes adresi, nepieciešamo Mākslīgo maisījumu apjomu (iepakojumu skaitu), izmantojot Līguma 7.1.punktā norādīto veidlapu „Mākslīgo maisījumu un mākslīgo papildu ēdināšanas maisījumu pasūtījums”.
5. IZPILDĪTĀJS līdz katra mēneša 5.datumam iesniedz DIENESTAM Mākslīgā maisījuma izlietojuma pārskatu par iepriekšējo mēnesi atbilstoši Līguma 7.1.punktā norādītajai veidlapai „Mākslīgo maisījumu un mākslīgo papildu ēdināšanas maisījumu izlietojuma pārskats”.
6. Mākslīgo maisījumu pieņemšanas kārtība ir šāda:
	1. vienlaicīgi ar Mākslīgā maisījuma piegādi IZPILDĪTĀJS pieprasa no Piegādātāja parakstīšanai pavadzīmes oriģinālus divus eksemplārus;
	2. IZPILDĪTĀJS pārliecinās, ka pavadzīmē ir uzrādīts līguma „par mākslīgo maisījumu un mākslīgo papildu ēdināšanas maisījumu zīdaiņiem piegādi” numurs un atsauce uz IZPILDĪTĀJA pasūtījuma numuru un norādīts Mākslīgā maisījuma saņemšanas datums, norādot konkrēta mēneša nosaukumu ar vārdiem, Piegādātāja spiedoga nospiedums, IZPILDĪTĀJA pārstāvja vārds, uzvārds;
	3. IZPILDĪTĀJA pārstāvis apliecina Mākslīgā maisījuma saņemšanu ar savu parakstu, atšifrējot parakstu ar skaidri salasāmu Ārstniecības iestādes pārstāvja vārdu, uzvārdu. Papildus Ārstniecības iestādes pārstāvis uz pavadzīmes atzīmē Preces saņemšanas datumu, norādot konkrēta mēneša nosaukumu ar vārdiem.
7. Pretenzijas par piegādāto Mākslīgā maisījuma kvalitāti ir iesniedzamas Piegādātājam un DIENESTAM šādā kārtībā:
	1. ja, pieņemot Mākslīgo maisījumu, IZPILDĪTĀJS atklāj tā iztrūkumu, bojājumu vai neatbilstību pavaddokumentiem, IZPILDĪTĀJS par iztrūkumu, bojājumu vai neatbilstību **2 (divu) darba dienu** laikā no Mākslīgā maisījuma faktiskā saņemšanas brīža, izmantojot faksu (nr.67043701 un 67279996) vai elektroniski (e-pasta adrese: zidaini@vmnvd.gov.lv un Diana.Abele@gpbaltics.lv) un telefoniski paziņo Piegādātājam un DIENESTAM;
	2. ja Piegādātājs pēc rakstveida vai elektroniska un telefoniska paziņojuma saņemšanas **2 (divu) darba dienu** laikā neierodas pie IZPILDĪTĀJA sastādīt aktu par Mākslīgā maisījuma iztrūkumu, bojājumu vai neatbilstību pavaddokumentiem, tad IZPILDĪTĀJS sastāda aktu **brīvā formā** bez Piegādātāja klātbūtnes;
	3. IZPILDĪTĀJS nodrošina, ka **3 (trīs) darba** **dienu** laikā no akta sastādīšanas brīža (ar vai bez Piegādātāja paraksta) to nogādā Piegādātājam un DIENESTAM;
	4. **3 (trīs) darba dienu** laikā pēc akta iesniegšanas Pasūtītājam IZPILDĪTĀJS ir tiesīgs saņemt no Piegādātāja Mākslīgo maisījumu neatbilstoša Mākslīgā maisījuma vietā vai papildinājumu trūkstošajam Mākslīgā maisījuma apjomam.
8. Ja IZPILDĪTĀJS, konstatē, ka Piegādātājs nav piegādājis Mākslīgo maisījumu noteiktajā termiņā, apjomā vai kvalitātē, tas **2 (divu) darba dienu** laikā no pasūtījuma neizpildes konstatēšanas brīža rakstveidā (pa faksu) vai elektroniski (e-pasta adrese: zidaini@vmnvd.gov.lv) paziņo par to DIENESTAM un telefoniski Piegādātājam.

|  |  |
| --- | --- |
| **DIENESTS** | **IZPILDĪTĀJS** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |